
О Б Я В Л Е Н И Е

НА ДОПЪЛНЕНИЕ НА ЕТИЧЕН КОДЕКС НА ОБЩИНСКИТЕ СЪВЕТНИЦИ В ОБЩИНСКИ СЪВЕТ – БОТЕВГРАД
На основание § 5 от Преходните и заключителните разпоредби на ЗППИ и чл.26, ал.4 от ЗНА и във връзка с определените от закона срокове, публикува настоящото обявление за допълнение на Етичен кодекс на общинските съветници в Общински съвет – Ботевград. ОбС - Ботевград уведомява всички заинтересовани лица и организации, че до 20.10.2026 г. (вторник) могат да изразяват становища и да дават своите предложения по изготвения Проект. 

В „Държавен вестник“, бр. 30 от 27.03.2026 г. е обнародван Закона за прозрачност при представителство на интереси (ЗППИ), приет на 19.03.2026 г. Законът въвежда правила за прозрачност при осъществяването на комуникация, насочена към оказване на влияние върху вземането на публични решения относно създаването, изменението, допълнението, отмяната и съдържанието на актовете на органите на публична власт.
Съгласно чл. 5, т. 5 от ЗППИ, сред лицата, пред които може да бъде осъществявано представителство на интереси, са кметовете, председателите на общински съвети и общинските съветници. Основните принципи при взаимодействието с представители на интереси са откритост, прозрачност, отчетност, добросъвестност и почтеност.
С § 5 от Преходните и заключителните разпоредби на ЗППИ е въведено императивно задължение за общинските съвети да приемат етични правила за осъществяване на представителство на интереси в 6-месечен срок от влизането в сила на закона, което по указания от НСОРБ да се изпълни чрез допълнение на Етичния кодекс на общинските съветници с раздел, уреждащ взаимодействието с представители на интереси. С оглед изпълнение на това законово задължение и необходимостта от установяване на ясни стандарти за поведение при контактите на председателя на Общинския съвет и общинските съветници с представители на интереси е разработен настоящият проект.
 

1. Причини, които налагат приемането: Изпълнение на императивното изискване на § 5 от ПРЗ на ЗППИ. Необходимо е установяването на ясни етични стандарти за поведение при контактите между представителите на местната власт в Община Ботевград и заинтересованите страни, лобиращи за определени решения.
2. Цели, които се поставят:
· Гарантиране на откритост и прозрачност при контактите с представители на интереси;
· Осигуряване на равнопоставен достъп до органите на местното самоуправление;
· Недопускане на нерегламентирано влияние върху процеса на вземане на решения;
· Предотвратяване на конфликт на интереси;
· Повишаване на общественото доверие в дейността на Общински съвет – Ботевград.
1. Финансови и други средства, необходими за прилагането на новата уредба: За прилагането на настоящия проект на Етични правила не се очаква пряко или косвено финансово въздействие върху общинския бюджет. Не се изискват допълнителни финансови средства.
2. Очаквани резултати от прилагането: Постигане на по-голяма прозрачност, отчетност и проследимост на комуникацията, както и елиминиране на съмненията за корупционни практики или пристрастност при вземане на решения от местно значение.
3. Съответствие с правото на Европейския съюз и националното законодателство: Проектът съответства изцяло на Конституцията на РБ, ЗМСМА, ЗППИ и подзаконовите актове по прилагането им. Предложените правила не ограничават правото на гражданите да подават жалби, сигнали, предложения или да поставят въпроси от личен характер.
 

      Приложение 1.
Настоящата обява е публикувана на 06.10.2026 г. (вторник).

